లక్నో: ఉత్తరప్రదేశ్ సర్వతోముఖాభివృద్ధికి తమ ప్రభుత్వం అత్యధిక ప్రాధాన్యం ఇస్తుందని కొత్త ముఖ్యమంత్రి యోగి ఆదిత్యనాథ్ అన్నారు. ప్రధాని మోదీ అభివృద్ధి బాటలోనే పయనించి ఎన్నికల్లో ఇచ్చిన హామీలన్నీ నెరవేరుస్తామని వాగ్దానం చేశారు. ముఖ్యమంత్రిగా ప్రమాణస్వీకారం అనంతరం తొలిసారి ఆదిత్యనాథ్ మీడియాతో మాట్లాడారు. యూపీలో శాంతిభద్రతల విషయంలో రాజీపడే ప్రసక్తే లేదని చెప్పారు. మహిళా భద్రతకు ప్రాధాన్యం ఇస్తామన్నారు. గ్రామీణాభివృద్ధికి కట్టుబడి పనిచేస్తామని, రాష్ట్రాన్ని అభివృద్ధి పథంలోకి తెచ్చేందుకు శక్తివంచన లేకుండా కృషి చేస్తామని అన్నారు. సుపరిపాలన అందించడమే తమ ప్రభుత్వ ధ్యేయమని తెలిపారు. ఎలాంటి వివక్ష లేకుండా సమాజంలోని అన్ని వర్గాల కోసం పనిచేస్తామని, ఈ విషయంలో ప్రభుత్వ యంత్రాంగం జవాబుదారీగా ఉంటుందని చెప్పారు.
lakno: uttarapradesh sarvatomukhaabhivruddhika tama prabhutvam atyadhika praadhaanyam istundani kotta mukhyamantri yogi aadityanath annaru. pradhaani modii abhivruddhi batalone payaninchi ennikallo ichina haameelannee neraverustaamani vaagdaanam chesaru. mukhyamantrigaa pramaanasveekaaram anantaram tolisari aadityanath meediatho matladaru. upilo saantibhadratala vishayamlo rajipade prasakte ledani cheppaaru. mahila bhadrataku praadhaanyam istaamannaaru. graameenaabhivruddhiki kattubadi panichestaamani, rashtranni abhivruddhi pathamloki tecchenduku saktivanchana lekunda krushi chestamani annaru. suparipaalana andinchadame tama prabhutva dhyeyamani telipaaru. elanti vivaksha lekunda samaajamlooni anni vargala kosam panichestaamani, ee vishayamlo prabhutva yantraangam javabudariga untundani cheppaaru.